Coligny-betogings: Twee vas ná kind se dood | Maroela Media
Supra Mahumapelo, premier van Noordwes, het bevestig twee verdagtes is in hegtenis geneem in verband met die dood van die 12-jarige kind. Hy het die polisie geloof vir hul vinnige reaksie.
Brig. Sabata Mokgwabone, provinsiale woordvoerder van die polisie, het vroeër aan Maroela Media gesê die betogings in Lichtenburg hou glo met dienslewering verband, terwyl die geweld in Coligny met die dood van 'n seun verband hou.
Volgens Mokgwabone het die seun glo Donderdag van 'n bakkie afgeval of afgespring en ernstige beserings opgedoen. Hy is later in die hospitaal oorlede. Die gemeenskap was glo ontevrede omdat die polisie "niks doen" om die seun se dood te ondersoek nie, maar Mokgwabone sê 'n geregtelike doodsondersoek is onmiddellik deur die polisie begin.
Die identiteit van die seun en die presiese omstandighede rondom sy dood is nog nie bekend nie en dit vorm deel van die polisie se ondersoek. Mokgwabone het gesê die verdagtes sal na verwagting Vrydag in die plaaslike landdroshof verskyn.
Mahumapelo het intussen 'n taakspan aangestel om die gewelddadige betogings waartydens vragmotors, huise en polisievoertuie aan die brand gesteek en talle eiendomme beskadig is, te ondersoek. Die taakspan is op die been gebring om die betogende inwoners van die Ditsobotla plaaslike munisipaliteit se klagtes te ondersoek. Hy het ook 'n beroep op inwoners gedoen om kalm te bly en hulself van gewelddadige optrede te weerhou.
SAL-kajuitpersoneel staak oor kostoelaag
Klink vir my na 'n ongeluk of nalatigheid van die kind se kant. Is die persone gearresteer om die betogings te stop, omdat daar onvermoeë is van die staat om dit te stop?
Ja wat so wis hulle mekaar uit.
Baie van die kinders spring sommer op bakkies by stop strate. Wat moet jy doen om hulle af te kry? Gooi jy hulle af of as jy met hulle baklei dan is jy ook in die moeilikheid. Hoek voorkom die polusie nie dit nie?
Dit is jammer dat die kind gesterf het. Dit is regverdig dat daar 'n ondersoek moet wees. Na aanleiding van al die vandalisme is dit miskien tyd om geen passasiers agter op oop viertuie toe te laat nie. Dit gaan baie ellende spaar.
Enige bestuurder wat toelaat dat n kind agter op n bakkie klim moet vasgevat word. dis onwettig en onverantwoordelik. !